POHREBNÝ ÚSTAV A KREMATÓRIUM
ZRUŠTE VÝLET! CESTOVNÉ POISTENIE
VEĽKÉ OTVORENIE
2. VEĽKÉ OTVORENIE
DERATIZÉR VÁS VŽDY ZBAVÍ MYŠÍ
3. VEĽKÉ OTVORENIE
4. VEĽKÉ OTVORENIE
5. VEĽKÉ OTVORENIE
Musí tam byť ešte niečo.
Nie, len voda.
Vonia ako ľalie?
A tiež šťastie?
Dám to aj na obočie a fúzy.
- Ránko, deti. - Čauko.
Dobré ránko.
- Vyzeráš dobre, oci. - Naozaj?
Áno. Nemyslím tvoje oblečenie. Bez urážky.
Asi to robia tvoje vlasy. Vyzerajú dobre.
- Máš parochňu? - Nie, Louise.
Dnes vyzeráš fakt skvele. Tvoje vlasy majú objem.
A na tele máš veľa chlpov.
- Použil som to na záchode. - Na čistenie šťaniek?
To nie! Ten luxusný šampón?
Chcela som ho použiť. Nepoužil si všetko, však?
Došľaka. Našla som ho včera a chcela som ho vyskúšať.
- Počkať, našla si ho? Kde? - Pri kontajneri.
To je moja hrdinka.
- Máš šampón z kontajnera? - Áno!
Čo si ešte priniesla z kontajnera?
- Dúfam, že nie jedlo. - Tým sa netráp.
Mám rád vajcia z kontajnera. Chutia ako nebezpečenstvo.
Ak nájdete stratené šachové figúrky šachového klubu,
dajte nám vedieť, kamoši. Šach-mat.
Používam slang, lebo aj vy stále používate oslovenie „kamoš“.
Je vám to jedno. Okej, mám pre vás ešte jeden oznam.
- Popoludňajšia prestávka sa ruší. - Čože?
Študenti po obede nesmú ísť von
a musia ísť priamo do telocvične
a tí z vás, čo nie sú aktívni a radšej čítajú,
môžu ísť do knižnice.
Ak nejakých žiakov pristihneme vonku po obede,
budú mať veľký malér
a aj ich vnúčatá budú po škole. Áno, môžeme to urobiť.
Okej, pekný deň!
Žiadna prestávka? Je to vôbec legálne?
LaBonzová, spojte ma s inšpektorom.
- Nie. - Dopekla!
Sú lesklé a majú objem.
Áno, nie sú také mastné ako zvyčajne.
Ďakujem.
Už musím ísť.
Ostáva 45 minút do štartu pohrebu.
To nie je odborný výraz. Len žartujem.
- Aj ja sa môžem niekedy baviť. - Áno.
- Samozrejme. - Čaute!
Mám rád Morta, no vždy sa pri ňom cítim nepríjemne.
Aj ja už musím ísť.
Idem do práce skôr, aby som všetko stihol
a popoludní vyzdvihol Kathleen.
Jasné. Dnes má kolonoskopiu.
Teddy, je milé, že ťa požiadala, aby si ju vyzdvihol.
- Však? - To je veľký krok vo vzťahu.
Vyzdvihnúť ju po tom, čo jej skontrolujú ritku.
Ja viem a nechcem to pokaziť.
Chcem, aby to prebehlo hladko. Upratal som auto
a na sedadlo spolujazdca dal pohodlné vankúše.
Kúpil som jej obľúbené pochúťky,
ktoré nemohla jesť posledné dni:
orechy, slnečnicové semienka...
Mňamka. Viac-menej.
A zostavil som jej playlist:
The Long and Winding Road, Brown Eyed Girl.
Chcem, aby sa cítila pohodlne.
Kathleen mohla požiadať svoju sesternicu, ktorá žije v meste,
ale poprosila mňa.
Tu máš, sesternica Muriel! Ja som vyhral, ty si prehrala!
Už som ju stretol. Je veľmi milá.
Čo to má byť? Žiadna prestávka? Dokonca aj vo väzení majú prestávku.
Banda drsných zločincov hrá schovávačku.
Ako zistíme, čo sa deje? Budeme odpočúvať ich mobily alebo...
Musí to byť počas prestávky.
- Iba vtedy to môže urobiť. - Môžeme ich odpočúvať aj takto.
- Kto to môže urobiť? - Operátor dronu.
Máme ho volať „pilot“, no ja to nepoviem.
To sa máte.
Riaditeľ Spoors povedal:
„Ak na stránke školy nie sú zábery z dronu,
„nedá sa to považovať za školu.“
Nad školou bude lietať dron, aby natočil video?
Je naša škola Top Gun?
Je to také drahé, že máme len jeden pokus,
preto musia deti zostať dnu.
Riaditeľ Spoors si myslí, že pokazia natáčanie, keď uvidia dron.
To je úplná pravda.
Nepokazíme to, ale zlepšíme.
A ak Spoors nezíska zábery z dronu,
nedostanem dva dni voľna
a nevezmem mamu do Massapequy za jej sestrou.
Výlet autom.
Louise, už zvonilo.
Asi áno.
Bolo to dosť potichu, nemyslíte?
Bol to zvonček. Takže nie.
LaBonzová, vy ste trieda. Okej, majte sa!
Stretneme sa tu po ďalšej hodine.
Preberieme stratégiu. A povieme to Tine.
Zavolám jej asistentke, nech to pridá do jej diára.
Bobove burgery. Chystáme pre vás mňamky.
- Linda! - Ahoj, Teddy.
Vyzdvihol si Kathleen?
Nie, práve preto ti volám.
Deje sa niečo?
Som na pohotovosti.
- Čože? - Bojím sa, že to nezvládnem...
Teddy? Teddy!
Prepáč, to bol môj mobil.
Tvár stlačila tlačidlo.
Bojím sa, že nebudem môcť vyzdvihnúť Kathleen.
Potrebujem tvoju pomoc, ale som v poriadku.
Ale mám veľké bolesti.
Si na pohotovosti?
Čo sa stalo? Rozprávaš trochu zvláštne.
Mám na tvári ľad, lebo som si zahryzol do pery.
A preto si šiel na pohotovosť?
- Sčasti. Začalo sa to včelou. - Včelou?
Áno, pristála v mojich okuliaroch.
A potom som si ich nasadil.
Bodla ma do oka.
A potom som si strelil do nohy klinec.
A tak som si zahryzol do pery.
- To nie! - Čo?
Žihadlo v oku a klinec v nohe.
Bob povedal: „Uf.“ Chúďatko.
Ale volám, lebo Kathleen má o chvíľu po kolonoskopii
a ja nemôžem šoférovať, lebo mám v nohe dieru po klinci
a nič nevidím, lebo mám opuchnuté oko.
Okej. Chceš, aby som ju vyzdvihla ja?
Nie, Linda! Musím to byť ja! Ja ju musím vyzdvihnúť.
Tak čo mám urobiť?
Môžeš po mňa prísť? A potom so mnou ísť po Kathleen?
Počkaj. Bob? Zvládneš to chvíľu sám?
Jasné. Choď pomôcť Teddymu a Kathleen. Zvládnem to tu so svojimi vlasmi.
Musím si od nich oddýchnuť.
Teddy, vlasy robia z Boba monštrum.
Nádherné monštrum.
Som na ceste. Už žiadne zranenia!
Drž sa ďalej od výťahových šácht a seď na rukách, kým neprídem.
Okej, ďakujem, že ste prišli.
Tento dron predstavuje
hnutie odporu, tajnú operáciu a umelecké dielo.
Takto opisujem holičovi svoj účes.
Čau, Tina. O čom sa rozprávate?
Vyzeráte viac podozrivo ako moja babka, keď kradne salámu v reštike.
Vieme, prečo nemôžeme ísť cez prestávku von.
Natáčajú video školy dronom.
Preto nás nepustia von? Tajné natáčanie dronom?
Boja sa, že ukážeme zadok?
Áno. Urobíme to. Alebo niečo lepšie. Idete do toho?
- Jasné. - Nacvičme si tanec.
Je to záber z dronu.
Drony slúžia na natáčanie tanca a vojny.
Cvičíte si tanec na tajné natáčanie dronom?
Nie som si istá tým tancom.
Čo? Prečo? Je to tanec.
Dospelí si tanec všimnú.
Voľným okom nás nesmú vidieť, aby to pridali na stránku.
Kto má voľné oči?
Okuliare sú ako nohavice na tvár.
Už som to vymyslela. Vykradneme sa z obeda,
pôjdeme do skladu so školskými rekvizitami,
vezmeme kríky a stroj na hmlu,
ktoré sme použili v hre Kríky a hmla.
Nič moc predstavenie.
A pomocou kríkov vytvoríme zadok školy
a potom použijeme stroj na hmlu,
aby to vyzeralo, že škola prdí.
Ale nesofistikovaní dospelí
si všimnú len kroviny a pozemný mrak.
Škola, ktorá prdí? Elegantné a provokatívne.
Ale toto je možno naša jediná šanca zatancovať pod dronom.
Máš pravdu, J-Ju. Mali by sme tancovať
a užiť si ten moment naplno.
Ak sa nedostaneme na webstránku a nezvečníme náš odkaz,
aký to má vôbec zmysel?
Nechcete byť známi ako inkognito legendy, ktoré rozprdeli školu?
Dostala si ma tým „rozprdením“.
Páčilo by sa mi byť legendou. Uhni, John Legend.
- Súhlasím. - Poďme na to.
Stretneme sa na obede v jedálni. Pohyb!
Vymyslite si super krycie meno, aby ste boli viac tajomní.
Ja som Treat Williams. Nie. Admirál Lazaňa.
- Linda! - Teddy!
- Vyzerá to zle? - Nie.
Nie!
Prepáč, mám tu bordel.
To je vrecko soli?
Aha, tak tu sa zapotrošila.
Mohli by sme sa zastaviť na stavenisku a ísť mojím autom po Kathleen?
Čože? Nebojíš sa, že prídeš neskoro?
Máme to po ceste!
Upratal som ho, sú tam vankúše a pochúťky
a playlist: „Jéj, máš za sebou kolonoskopiu!“
A žiadne mravce.
Fajn, okej.
Zdravím. Vitajte v Bobových burgeroch.
- Dobrý. - Dobrý deň.
Sadnite si. Prinesiem vám menu.
- Vďaka. - Ďakujeme.
Šepkajú si o mne?
Áno.
- Všetko v poriadku? - Áno, ďakujeme.
Tak dobre. Neponáhľajte sa.
Žiadne sople. Fúzy sú relatívne čisté.
Typický zápach podpazušia.
Ďakujem. Mám správu z kliniky.
Kathleen je na prebúdzacej izbe, prebúdza sa.
Už? Bože. Okej.
Pôjdeme trochu rýchlejšie.
Ale neprekračuj povolenú rýchlosť, okej?
Jasné. Možno len o 15, 20, 30 km/h.
Teddy, prekročiť rýchlosť o 20 km/h je technicky stále v poriadku.
Oni s tým rátajú. Počujem sirénu.
- To je zlé. - Zastavia nás?
Zrýchlime? Šliapnem na plyn?
Linda, nie!
Jasné.
Okej, jeden po druhom sa vykradneme a stretneme sa v sklade.
Čo keby sme sa začali točiť ako ľudský veterník?
Zhora by to vyzeralo fakt skvele.
Paráda. Busby Berkeley?
Musel by si byť mimo, keby ťa neinšpiroval.
Ľudský veterník znie zábavne.
Vždy som chcela byť súčasťou niečoho ľudského.
- Nie. - Nebudeme tancovať,
ale keby áno, na akú pesničku?
Nejakú, kde sa spomína dron?
Nie, Gene! Dojedz to a drž sa plánu.
Áno, dojem to, ďakujem veľmi pekne.
A dojem aj vaše, ak nevládzete.
- Fajn. - Nemáš za čo!
Bože.
Bože, budeme meškať!
- Viete, ako rýchlo... - Prepáčte mi tú rýchlosť.
Nikdy predtým som nešoférovala toto auto. Ale neukradla som ho.
Je to jeho auto. Nemôže šoférovať. Práve teraz. Je zranený.
- Pozrite sa naňho. - Zdravím.
Vodičák a papiere, prosím.
Okej.
Pán policajt, ideme vyzdvihnúť Teddyho kamošku a meškáme.
Toto je Teddy.
Chcela, aby ju vyzdvihol z nemocnice po kolonoskopii,
- je to veľká vec. - Počkať.
Idete vyzdvihnúť niekoho po kolonoskopii?
- Áno. - To je,
- keď vám dajú kameru do... - Viem, čo to je.
Kolonoskopia zachránila mojej babke život. A ja som ju bol vyzdvihnúť.
Okej.
Áno. Je to moja najlepšia kamarátka.
- To je pekné. - To je super.
Viete čo? Dám vám sprievod.
- Policajný sprievod? - To vážne?
Robíte dobrú vec. A sprievody mám na svojej práci najradšej.
Preto som policajtom.
Kde prebieha tá kolonoskopia?
- Zdravotné stredisko na Main Street. - Dobre. Sprievod sa začína!
- Ďakujeme, pán policajt! - Áno, vďaka!
Vždy som chcela zažiť takýto pekný sprievod.
Myslím, že prídeme načas.
To si píš...
- Božemôj. - Nie!
- Narazili ste do mňa! - Pardon. Prečo ste zastavili?
Predo mnou bolo auto. Nemôžeme do nich naraziť!
Okej, to je dobrý dôvod.
To nie. Polícia. Nehovorte mu, že vás sprevádzam.
- Čože? - Ani muk.
Budem mať veľký malér.
- Božemôj. - Klamte kvôli mne.
- Čože? Klamať polišovi? - To nič. Ľudia to robia stále.
Povedzte mu, že ste do mňa narazili, ale nehovorte mu o sprievode.
Všetko v poriadku, Earl?
Áno, táto osoba, ktorú som až doteraz
nikdy nestretol, do mňa narazila zozadu.
Presne tak, narazila som doňho...
Do policajného auta.
A kam ste šli tak rýchlo, madam?
No...
Chystala som sa mať pomer. S týmto chlapom.
Áno. Ponáhľala som sa podviesť svojho manžela.
Čože?
Ja tomu verím.
- Ste okej? - Už mi bolo aj lepšie.
Bodla ho včela,
strelil si klinec do nohy a zahryzol si do pery.
- Ale presne takých mám rada. - Je to moja vina!
Moja kamoška ma poprosila, aby som ju vyzdvihol po kolonoskopii.
- Po kolonoskopii, áno? - Bože.
Earl?
Kde je ten prekliaty stroj na hmlu?
Mám zahmlený úsudok. Prepáč.
Louise, možno ten zadok z kríkov nemusí prdieť?
Počúvaj sa, Tina, jasné, že musí prdieť.
- Čo to robíte? - Choreografiu.
Keby sme sa rozhodli niečo predviesť.
- Nie! - Možno si nebudeme vedieť pomôcť.
Okej, tancujeme!
- Zeke, au! - Tancujem!
Preháňaš to!
Nech sa páči. Dáte si ešte niečo?
- Dolejem vám kávu? - Nie, ďakujeme.
Práve sme prišli z maminho pohrebu.
Úprimnú sústrasť.
Ďakujeme. Ide o to, že...
Áno?
Voniate ako naša mŕtva mama.
Prepáčte. Viem, že to znie čudne.
Povedal, že naozaj voniate ako mama.
Pýta sa, či viete prečo.
Skvelá otázka. Môžem zavolať manželke?
- Nech sa páči. - Jasné.
Hneď som späť.
Ospravedlňujem sa.
Už len tie papierovačky...
Haló? Ahoj, Bob.
Lin, ahoj. Nevieš, prečo páchnem ako mŕtva starena?
Čo? Musíš používať zubnú niť. Vravela som ti...
Nie. Prišla sem rodina po pohrebe mamy
a otec si myslí, že voniam ako jeho zosnulá žena.
- Linda? - Áno?
Ten šampón z kontajnera. Povedz mi pravdu, Lin.
Bol to Mortov kontajner?
Umyl som si vlasy šampónom mŕtvej ženy?
Áno, prepáč. Niekedy rodiny dajú Mortovi veci,
aby ich blízki vyzerali tak,
ako keď boli nažive,
a on tie, ktoré nepoužije, vyloží pri kontajneroch.
A občas, ak sa mi páčia, si ich vezmem.
- Božemôj. - Bob, musím ísť.
Meškáme pre polišov.
- Prečo sú tam poliši? - Všetko je okej.
- Čau. - Je koniec.
Volal som Muriel, tej sesternici. Vyzdvihne Kathleen.
Teddy, veľmi ma to mrzí. Mrzí ma, že nás zastavili.
Ale naozaj sme sa snažili. Kathleen to pochopí.
O to nejde. Viem, že to pochopí.
Asi to pre mňa veľa znamenalo.
Chcel som to pre ňu urobiť.
Robiť milé veci je dobré pre srdce.
A mal som šťastie, že ma o to poprosila. Proste...
Veľmi mi na nej záleží.
Teddy, si taký zlatý. Zvládneme to.
Zruš sesternicu, ja sa postarám o fízlov.
- Je to len divadlo. - Policajti?
Prepáčte mi ten ťukanec a prekročenie rýchlosti.
- Čože? - Teda, len ťukanec.
Ale môj kamoš Teddy sľúbil svojej kamoške,
že ju vyzdvihne po kolonoskopii,
a to je posvätný záväzok.
A nejde len o to, že by nám mali
každých pár rokov strčiť kameru do zadku, ide o lásku.
Ide o dobrotu.
Ide o to, pozrieť sa hlboko do seba
a nájsť tam niečo výnimočné.
A áno, možno aj nejaké polypy.
Ak tam neprídeme o pár minút,
Kathleen vyzdvihne jej sesternica Muriel
a my zlyháme! Tak ako sa rozhodnete?
Ale poslednýkrát, dobre?
Paráda!
Sesternica nedvíha. Zase ma preplo do odkazovky.
Ahoj, Muriel, tu je zase Teddy.
Som opäť na ceste, tak nechoď po Kathleen!
Nechoď po ňu, nech sa deje čokoľvek!
Okej, super. Ešte raz vďaka. Tu Teddy.
Stále nič.
Možno nechce hovoriť, lebo šoféruje.
Dočerta s tebou, obozretná Muriel.
Pozri sa na tých chudákov bez policajného sprievodu. Úbožiaci.
- Dobre. Musíme ho rozptýliť. Gene? - Idem na to.
Bože. Toto je najväčšia grcka, akú som kedy videl!
Vyzerá byť veľmi klzká!
Veľká klzká grcka? Na toto som bol vyškolený.
Dobre. Pohyb!
Len obyčajná predlžovačka, niet sa čoho báť.
Určite tu bola celý čas.
Okej, už ide.
Áno. Je to šampón.
Očividne som použil šampón vašej zosnulej mamy,
a preto voniam ako ona.
- Ocko mal pravdu. - Áno. Odkiaľ ho máte?
Je z Francúzska a už ho nevyrábajú.
Kúpila si ho v Paríži do zásoby.
Manželka ho vzala z vedľajšieho kontajnera.
Vravela som pohrebníkovi,
že nám nemusí vracať kozmetiku.
Vo fľaši zostalo len trochu.
Je to pravda. Prepáčte, ak vás to rozrušilo. Dáte si ešte niečo?
Môžeme vás o niečo poprosiť?
- Samozrejme. - Môže otec ovoňať vaše vlasy?
Nešiel k rakve počas pohrebu.
- Bol rozrušený. - Ale chcel by vás
poriadne ovoňať, než pôjdeme.
Nevadí vám to?
Ako v tej scéne s Demi Moore a Whoopi Goldberg vo filme Duch?
Jasné.
Som Demi alebo Whoopi?
To je jedno. Vôbec mi to nevadí.
ZDRAVOTNÉ STREDISKO
Tam je Kathleen.
Zvládli sme to! Kathleen!
Zdravím všetkých.
Okej, sme v cieli. Ďakujeme, policajti!
Bože. To je jej sesternica Muriel.
Zastavím ju. Zdravím!
Kathleen! Ahoj, som tu.
- Môžeme ísť? - Teddy, čo sa ti stalo?
Vtipná historka. Poviem ti ju v aute.
Linda bude šoférovať.
- Linda bude šoférovať? - Vezmem ťa do auta.
Vytvoril som pre teba aj playlist.
Bože. Dopekla.
Zatancujte.
Zatancujte!
Áno!
Ľudský veterník!
Päť, šesť, sedem...
Nie! Sú vonku!
Prestaňte! Okamžite s tým prestaňte!
Ďakujem, Teddy. Som taká hladná.
O TÝŽDEŇ NESKÔR
Páči sa mi ten tanec. Akoby ste všetci počúvali inú pesničku.
Tancoval som na ten vysoký piskľavý zvuk.
- Nehovor takto o Louise. - Myslel som ten dron.
Teraz prišiel pán Frond
a naháňal Andyho a Ollieho po ihrisku.
Áno. Je veľmi nahnevaný.
Počkať, začal tancovať? Nie. Len kričí.
Pán Frond o tom vedel, a aj tak to zverejnili?
Povedal: „Možno si to nikto nevšimne,“
- a potom sa rozbehol k autu. - Už beží.
Vyzerá to ako zadok, ktorý prdí?
Áno, jasné.
Nerobíme to všetci?
Preklad titulkov: Tímea Varghová